Departement spandeer glo R2.4 mil aan rookkamer | Maroela Media
"Die Demokratiese Alliansie (DA) het 'n vraag aan Sibongiseni Dhlomo, LUR vir gesondheid, gestuur om te bepaal waarom die departement R2.4 miljoen spandeer het om 'n rookkamer by sy Natalia-hoofkantoorgebou in Pietermaritzburg op te gradeer," het Mark Steele, woordvoerder van die DA, gesê.
Steele sê die inligting is vervat in 'n infrastruktuur-projekverslag wat op 18 April by die lede van die portefeuljekomitee vir gesondheid ingedien is. Hy sê dit is kommerwekkend dat die departement 'n rookkamer het en dat dié bedrag spandeer is om die vertrek op te knap. "Ons wil ook weet hoe die departement hoegenaamd die uitgawe kan regverdig terwyl pasiënte, hier in Pietermaritzburg, oorvol klinieke moet besoek waar daar 'n tekort aan personeel is," het Steele bygevoeg.
Sam Mkhwanazi, woordvoerder van die departement, het gesê hy sal die departement se konstruksiemaatskappy hieroor moet raadpleeg.
Wat nog, wanneer gaan hulle begin verantwoordelikheid neem vir hul onbesonne dade. Terwyl Rome brand speel "Zuma" op sy viool!